ועדת הכספים, כנסת 18, פרוטוקול מספר 189, 2009-11-03 11:45

משה גפני: אני פותח את ישיבת ועדת הכספים בנושא שינויים בתקציב.

משה גפני: פניות מספר 210-213– משרד התעשייה, המסחר והתעסוקה

דוד שטיינמץ: מדובר פה בתוספת תקציב שקיבלנו במסגרת עסקת חבילה הן לעידוד עסקים קטנים והן לאזורי פיתוח.

משה גפני: אתה יודע שיש לי הרבה תלונות על משרד התעשייה?

משה גפני: הרבה.

משה גפני: באמת.

משה גפני: אני מדבר ברצינות.

משה גפני: יש טענות על המדען הראשי, הבטיחו למפעלים שייתנו להם עידוד ולא נותנים, יש לי תלונות שאתה מכיר ומדובר בהרבה תלונות.

משה גפני: נפגשתי עם השר והמנכ"ל.

אמנון כהן: לא עוזר.

משה גפני: אני לא בטוח.

משה גפני: אני לא יודע.

משה גפני: אני לא רוצה לומר יותר מדיי.

אמנון כהן: בכל מקרה אנחנו נאשר את הפנייה.

משה גפני: אנחנו מצביעים.

משה גפני: ה צ ב ע ה פניות מספר 210-213 – אושרו פה אחד

דוד שטיינמץ: האם יש בעיה ספציפית?

משה גפני: כל הזמן יש בעיה ספציפית עם המשרד.

דוד שטיינמץ: אני נציג התקצוב.

משה גפני: אני יודע.

משה גפני: רציתי לעכב ועיכבתי, אבל כאשר אתה אמרת לי שאין ברירה וצריך להעביר, העברתי.

משה גפני: פניות מספר 226-227 – הכוח הרב לאומי

נדב כספי: הכוח הרב לאומי ממומן מזה שנים ב-21 מיליון דולר לשנה.

נדב כספי: בשנת 2008 התכנסה הוועדה ברומא – כל שנה בנובמבר יש דיונים – ומשרד הביטחון אישר להם העלאה חד פעמית ל-21,750,000 שקלים.

נדב כספי: אנחנו למעשה עדכנו את התקציב של 2009 כדי להתאים את שער הדולר לשער הדולר התקציבי ולהוסיף את ה-750 אלף דולר שמשרד הביטחון מבקש.

משה גפני: אם כן, כמה אתם מבקשים?

נדב כספי: זאת בעצם ההשלמה ל-87 מיליון שקלים.

שלי יחימוביץ': למה העברה כזאת של משרד הביטחון מגיעה אלינו?

נדב כספי: זה הכוח הרב לאומי בסיני, וזה חלק מהסכם השלום עם מצרים.

נדב כספי: הוא ממומן על ידי משרד האוצר.

נדב כספי: מי שמנהל את התקציב, זה משרד הביטחון.

משה גפני: אנחנו מצביעים.

משה גפני: ה צ ב ע ה פנייה מספר 226-227 – אושרו פה אחד

משה גפני: מי מציג את הפנייה?

אמנון כהן: הנציג לא הגיע.

אמנון כהן: ממשיכים.

משה גפני: פניות מספר 242, 241, 244 – משרד התחבורה

קריאה: מדובר כאן בהעברות תקציביות שנועדו לתקציב.

קריאה: יש כאן העברה לפיקוח על התחבורה הציבורית, סעיף 32, ויש כאן העברה שלפי החלטת הכנסת אנחנו צריכים להשלים את הנפקת הרשיונות לפי השיטה האירופאית, וזה מיועד למימון הכנסת הרשיונות.

משה גפני: באיזה סכום מדובר?

קריאה: מדובר בהעברה של בערך 5 מיליון שקלים מסעיף בתחבורה הציבורית ועוד 3 מיליון שקלים בתקציב הפיתוח של המשרד.

קריאה: זה לא תקציב פיתוח כבישים.

משה גפני: יש שאלות?

משה גפני: אין.

משה גפני: אנחנו מצביעים.

משה גפני: ה צ ב ע ה פניות מספר 242, 241, 244 – אושרו פה אחד פנייה מספר 245 – מפעלי מים

משה גרטן: מדובר בתקציב הוצאה בגין התחייבות קודמת לפיתוח מפעלי מים באיו"ש.

משה גרטן: תקציב הוצאה מזומן בגין התחייבות קודמת.

משה גפני: מאיפה הכסף?

משה גרטן: מהאוצר.

משה גפני: פיתוח מקורות מים.

משה גרטן: כן.

משה גרטן: ביו"ש.

קריאה: זה הולך לפיתוח.

אמנון כהן: לא.

אמנון כהן: זה בא מפיתוח והולך למפעלי המים ביהודה ושומרון.

משה גרטן: מדובר רק בתקציב מזומן ולא על תקציב הרשאה.

משה גפני: אני מאוד מבקש, אם אפשר לבוא לוועדה יותר מוכנים.

משה גפני: זאת העברה פנימית.

משה גפני: אנחנו מצביעים.

משה גפני: פנייה מספר 245 – אושרה פה אחד

משה גפני: מה עוד אתם רוצים לרשות הנמלים?

משה גפני: חבל על הזמן שלנוף

קריאה: מדובר כאן על העברה של כ-250 אלף שקלים.

משה גפני: למה 250 שקלים?

משה גפני: 100 אלף שקלים.

קריאה: כנראה הפנייה לא הגיעה אלי.

קריאה: זאת פנייה של משרד הביטחון או ספנות?

אמנון כהן: ספנות.

קריאה: אתה צודק.

קריאה: זאת טעות שלי.

קריאה: זה 100 אלף שקלים

משה גפני: לאשר את זה?

קריאה: אני מקווה.

משה גפני: תגיד לי למה.

משה גפני: 100 אלף שקלים?

קריאה: 100 אלף שקלים הם עבור השתתפות בארגון הספנות הבינלאומי.

משה גפני: אנחנו מצביעים.

משה גפני: ה צ ב ע ה פנייה מספר 253 – אושרה פה אחד פנייה מספר 255 – משרד החינוך

שירה גרינברג: הפנייה הזאת נועדה לתקצוב השתתפויות של משרדים אחרים עם משרד החינוך וכן כל מיני שינויים פנימיים בתקציב משרד החינוך.

שירה גרינברג: אני אתן מספר דוגמאות.

שירה גרינברג: יש 750 אלף שקלים שעוברים מבטיחות בדרכים בנושא ההדרכה של הנושא הזה בתנועות נוער, יש את איכות הסביבה שמעביר 600 אלף לנושא של צער בעלי חיים, יש 950 אלף שקלים שעוברים לנושא של תוכנית קרב ירוק כאשר בתוך תכנית קרב יש להם מספר נושאים ואחד הנושאים הוא תוכנית קרב ירוק שזה לימוד וחינוך של הילדים לכל הנושא של איכות הסביבה, שמירה על הסביבה וכולי.

שירה גרינברג: יש עוד דוגמאות שאני יכולה לתת אבל השאלה אם אתם רוצים.

משה גפני: תגידי.

שירה גרינברג: יש 21 מיליון ו-700 אלף שקלים שהולכים מהמשרד לביטחון פנים בנושא אבטחת מוסדות חינוך.

שירה גרינברג: כמו כן יש כאן 10 מיליון שקלים שמשרד החינוך טעה בתקנה בעבר והכנסנו אותם בנושא של תנועות נוער לתקנה לא נכונה ואנחנו מעבירים אותם לתקנה הנכונה.

שירה גרינברג: אלה הדברים.

אמנון כהן: מלגות ומענקים לתלמידים.

אמנון כהן: באיזה תלמידים מדובר?

שירה גרינברג: התקנה של מלגות לתלמידים היא תקנה שהולכת לפי סוציו-אקונומי כאשר המנהלים מדווחים.

אמנון כהן: תלמידים שלא יכולים לשלם אגרת חינוך ודברים כאלה?

שירה גרינברג: כן.

שירה גרינברג: תשלומי הורים.

שירה גרינברג: כאשר הם לא מסוגלים לשלם, יש את המימון של המלגות.

ציון פיניאן: השתתפות בתשלומי הורים.

שירה גרינברג: כן.

משה גפני: אנחנו מצביעים.

משה גפני: ה צ ב ע ה פנייה מספר 255 – אושרה פה אחד פנייה מספר 260 – משרד התעשייה, המסחר והתעסוקה זה המדען?

דוד שטיינמץ: זה כסף לתשתיות.

משה גפני: נדבר על זה אחר כך.

משה גפני: אני אחזור לזה.

יאיר איידר: הפנייה נועדה לבצע העברת עודפים ממשטרת ההגירה לרשות ההגירה.

יאיר איידר: משטרת ההגירה עברה לרשות ההגירה, מהמשרד לביטחון פנים למשרד הפנים, וזה חלק מהכסף שעבר שהוא מהווה עודפים משנה שעברה שהם הועברו למשרד לביטחון פנים ועכשיו מעבירים אותם למשרד הפנים.

אמנון כהן: זה תקציב העברה או בגלל מה?

יאיר איידר: לא, זאת העברה מהמשרד לביטחון פנים למשרד הפנים.

אמנון כהן: למה נועד הכסף הזה?

יאיר איידר: הכסף הזה נועד בעיקרון לקניית כרטיסי טיסה בחזרה.

משה גפני: תודה רבה.

משה גפני: יש שאלות?

משה גפני: אין.

משה גפני: אנחנו מצביעים.

משה גפני: ה צ ב ע ה פניות מספר 261-262 – אושרו פה אחד

משה גפני: יש כאן מישהו ממשרד התיירות?

משה גפני: אין.

משה גפני: אנחנו עוברים לפנייה הבאה.

משה גפני: אם הוא יגיע, נחזור לפנייה הזאת.

משה גפני: פנייה מספר 270 – משרד התעשייה, המסחר והתעסוקה נחכה עם זה.

משה גפני: פנייה מספר 271 – משרד התעשייה, המסחר והתעסוקה נחכה עם זה.

משה גפני: מר שטיינמץ, אם אתה חייב ללכת, אני מביא את זה עכשיו.

דוד שטיינמץ: לא אמרתי שאני חייב ללכת.

משה גפני: אני שואל.

משה גפני: אתה יכול לחכות?

דוד שטיינמץ: כן.

משה גפני: אני אחזור לפניות האלה.

משה גפני: בינתיים תבדוק אצל המדען האם נותנים לכל מי שמגיע לו.

משה גפני: אנחנו הרי רוצים לעודד את המפעלים.

משה גפני: פנייה מספר 273 – שיקום נכים אני מבקש שהרפרנט יבוא כי אלה דברים חשובים.

אמנון כהן: בינתיים נתקדם.

אמנון כהן: אולי הוא יגיע בהמשך.

משה גפני: פנייה מספר 274 – משרד הרווחה

חנן פריצקי: הבקשה נועדה לאפשר שינויים פנימיים בתוך תקציב משרד הרווחה.

ציון פיניאן: מה הם השינויים?

חנן פריצקי: אנחנו מעבירים כספים מפנימיות לנכים לפנימיות לעיוורים , היה שם איזה גירעון, אנחנו מקימים מסד נכויות ואנחנו מתקצבים עזבונות.

חנן פריצקי: אנחנו מסדרים מספר סניפים לקראת סוף השנה.

משה גפני: אתם עושים דברם חשובים אבל מאוד חשוב שתעשו את זה מהר ולא באיטיות.

ציון פיניאן: לעשות מהר ולמקומות הנכונים.

חנן פריצקי: אנחנו מאוד משתדלים.

אמנון כהן: השר הבטיח תקציב מסוים ומיוחד לעמותות שעוסקות בכל נושא העוני.

אמנון כהן: אתה יודע על זה משהו?

אמנון כהן: מדובר ב-200 מיליון שקלים.

חנן פריצקי: יש 200 מיליון.

חנן פריצקי: היו בקשות של העמותות, 600 עמותות.

חנן פריצקי: העמותות עברו בקרה חשבונאית.

חנן פריצקי: אנחנו בתהליך בדיקה די מתקדם.

חנן פריצקי: סביר להניח שכ-600 עמותות הן אלה שיקבלו.

אמנון כהן: עוד שבועיים יסתיים הסיפור?

חנן פריצקי: אני לא יודע לומר לך, אבל אנחנו עובדים על זה.

אמנון כהן: לפני שהעמותות ימותו, שיקבלו את הכסף.

חנן פריצקי: אנחנו מאוד מקווים שכן.

אמנון כהן: זה נושא חשוב שצריך לאשר אותו.

משה גפני: אנחנו מצביעים.

משה גפני: ה צ ב ע ה פנייה מספר 274 – אושרה פה אחד פנייה מספר 275 – משרד הרווחה

חנן פריצקי: הפנייה ועדה לאפשר העברת כספים לשיקום האסיר.

חנן פריצקי: אנחנו עשינו שם סדר השנה ונכנס מנכ"ל חדש.

חנן פריצקי: הייתה שם בעיה בכמה התקשרויות.

חנן פריצקי: אנחנו מעבירים לשם 2 מיליון שקלים.

משה גפני: אנחנו מצביעים.

משה גפני: ה צ ב ע ה פנייה מספר 275 – אושרה פה אחד אני מדלג על הפנייה של משרד התעשייה.

משה גפני: אחרי כן נקיים דיון לגבי הפניות של משרד התעשייה.

משה גפני: פנייה מספר 283 – משק המים

יאיר איידר: במסגרת החלטות ממשלה הוחלט להקים שלושה מתקני טיפול בשפכים.

יאיר איידר: יש שני סכומים שמדברים על פדיון קרקע שצריך לשלם לישובים ועוד סכום אחד עבור הקמת המתקן.

משה גפני: אנחנו מצביעים.

משה גפני: ה צ ב ע ה פנייה מספר 283 – אושרה פה אחד פניות מספר 284, 286 עד 288 – המשרד לביטחון פנים

מאיר אלדר: הפנייה נועדה לתקצב את משטרת ישראל בסך של 80 מיליון שקלים כאשר מתגברים את תקציב האמרכלות וחלק מזה הולך לרשות למלחמה בסמים.

משה גפני: אבל אישרנו קודם לרשות למלחמה בסמים.

מאיר אלדר: לא, אלה עודפים שנשארו משנה שעברה.

מאיר אלדר: הם עברו למשרד ראש-הממשלה.

מאיר אלדר: הסכום מיועד לתגבור תקציב הפיתוח של המשטרה, כולל פיתוח מערכת קשר חדשה למשטרה.

אמנון כהן: מה זה קניות ושכר?

אמנון כהן: מה קונים?

מאיר אלדר: תקציב אמרכלות, כמו שאמרתי, זה מיועד למשל לדלק בעקבות התייקרויות.

אמנון כהן: שירותי כוח אדם זה שכר?

אמנון כהן: לא שוטרים חדשים.

מאיר אלדר: לא.

משה גפני: אנחנו מצביעים.

משה גפני: ה צ ב ע ה פניות מספר 284, 286 עד 288 – אושרו פה אחד פנייה מספר 294 – ביטוח לאומי

אורי גבע: אני אחליף את הרפרנט.

משה גפני: מי אתה?

אורי גבע: אני רפרנט משרד ראש הממשלה.

משה גפני: מה פירוש המילה אחליף אותו?

משה גפני: זאת אומרת, הוא לא יכול להגיע בגלל השם?

אורי גבע: היו לו התחייבויות אחרות ואני אציג את הפנייה במקומו.

משה גפני: בסדר.

אורי גבע: אנחנו רוצים להעביר 7 מיליון שקלים לביטוח לאומי מהמשרד לגמלאים לטובת פרוייקטים שמשרד הגמלאים משתתף בהם וזה נוגע למשל להקמת מתקני ספורט, תמיכות שונות לדיור וכולי.

אורי גבע: הכל במסגרת הפנייה הזאת.

אמנון כהן: היו עוד פניות של משרד ראש-הממשלה.

אמנון כהן: למה הן לא הגיעו ביחד?

אמנון כהן: אמרו שהכל מגיע ביחד.

אורי גבע: אני בטוח שבשבוע הבא יהיו.

אמנון כהן: אמרו שלא מעבירים שום פנייה אלא שהכל יעבור ביחד.

אמנון כהן: איפה הפניות?

אמנון כהן: אמרתם ביחד.

אורי גבע: מבחינת פניות, כאשר אנחנו עושים פנייה ממשרד למשרד, עושים ביחד.

אמנון כהן: הפנייה הזאת גם היא ממשרד ראש-הממשלה.

אורי גבע: כן.

אורי גבע: אלה גמלאים שנמצאים תחת הסעיף של משרד ראש-הממשלה.

אמנון כהן: אני אומר שיש עוד כמה פניות.

אמנון כהן: אני רוצה לעכב את זה.

משה גפני: לא, אתה לא מעכב את זה.

משה גפני: מה אתה רוצה לעכב, את הביטוח הלאומי?

משה גפני: את הנכים?

אמנון כהן: אנחנו אומרים כמדיניות שהכל יבוא במסגרת אחת.

משה גפני: חבר הכנסת אמנון כהן צודק.

משה גפני: אנחנו נצביע על הפנייה הזאת והוא לא יעשה רביזיה.

משה גפני: אני מכיר אותו, הוא בעד הביטוח הלאומי והוא רוצה לעזור לאנשים אבל הוא נגד המציאות הזאת שנאמר שיבואו כל הפניות ביחד והן לא באו.

משה גפני: כפי שאתה אומר להם תמיד: ראו, הוזהרתם.

אמנון כהן: טוב, בסדר.

משה גפני: אנחנו מצביעים.

משה גפני: ה צ ב ע ה פנייה מספר 294 – אושרה פה אחד פנייה מספר 295 – משרד הרווחה, ניצולי שואה

טמיר כהן: מרכז מידע לקשישים.

חנן פריצקי: משרד הרווחה מעביר 3 מיליון שקלים למשרד הגמלאים לטובת הקמת מרכז מידע לניצולי שואה.

אמנון כהן: יש להם מידע מסודר.

חנן פריצקי: מדובר בהקמת מרכז מידע.

חנן פריצקי: אנחנו מקימים מרכז מידע במשרד הגמלאים שהוא עובד משנה שעברה והוא לטובת מיצוי זכויות של ניצולי שואה.

משה גפני: זה דבר חשוב.

משה גפני: אנחנו מצביעים.

משה גפני: ה צ ב ע ה פנייה מספר 295 – אושרה פה אחד

שירה גרינברג: הפנייה הזאת נועדה למימון התוספת של תקצוב מוסדות תורניים שזה בהתאם להסכמים הקואליציוניים שהיו.

שירה גרינברג: מדובר ב-65 מיליון שקלים.

משה גפני: ובלי זה אי אפשר לשלם החודש.

שירה גרינברג: נכון.

ציון פיניאן: ומי שנוכח כאן, מבין את הבעיה.

משה גפני: אבל זה לא כל הסכום אלא רק חלק ממנו.

משה גפני: אנחנו מצביעים.

משה גפני: ה צ ב ע ה פנייה מספר 300 – אושרה פה אחד

אמנון כהן: אני יכול לעשות רביזיה?

משה גפני: כן.

אמנון כהן: תצביע עליה.

משה גפני: מי בעד הרביזיה?

משה גפני: אני חוזר לפנייה הקודמת, פנייה מספר 298-299.

אורי גבע: הפנייה נועדה לתגבור תקציב בית הנשיא בסך של כ-6 מיליוני שקלים.

אמנון כהן: מתי היה כאן האפיפיור?

אורי גבע: השנה ובית הנשיא נשא בעלויות בעצמו ואנחנו מתקצבים את זה.

אמנון כהן: אנחנו תקצבנו את זה כבר כמה פעמים.

אורי גבע: לא, זה בחלקים.

אורי גבע: כל משרד מתוקצב בהתאם.

אמנון כהן: אחר כך יש אמרכלות.

אורי גבע: אמרכלות.

אורי גבע: מדובר בתקצוב הסכם פרישה ופרמדיק לנשיא.

אורי גבע: שיפור אמצעי ביטחון ותגבור תקציב הנסיעות של הנשיא.

אמנון כהן: איזה נסיעות?

אמנון כהן: לאיפה?

אורי גבע: לברזיל.

אמנון כהן: אנחנו צריכים לאשר תקציב חשוב.

אמנון כהן: מדובר בנשיא מדינת ישראל וצריך שהכל ייראה כמו שצריך.

אמנון כהן: אפשר להצביע בעד, אוני.

משה גפני: אנחנו מצביעים.

משה גפני: ה צ ב ע ה פניות מספר 298-299 – אושרו פה אחד פניות מספר 279-280 – משרד הבריאות

אמנון כהן: סגן שר הבריאות ביקש להעביר את זה באופן דחוף.

משה גפני: מי מציג את הפניות?

אמנון כהן: סגן השר אמר שהוא יגיע לכאן.

משה גפני: הוא לא אמר.

משה גפני: מי מציג את זה?

משה גפני: מחוסר ברירה, חוזרים למשרד התעשייה.

משה גפני: מר שטיינמץ, אתה צריך לעזור לי.

טמיר כהן: עמוד 26.

טמיר כהן: פנייה מספר 260.

משה גפני: מר שטיינמץ, אתה דיברת עם המדען הראשי?

דוד שטיינמץ: לא.

משה גפני: פנייה מספר 260 – משרד התעשייה, המסחר והתעסוקה.

דוד שטיינמץ: יש החלטת ממשלה מספר 3954 שהנושא שלה הוא מחקר ופיתוח טכנולוגי וייצור חשמל בתחום האנרגיה המתחדשת.

דוד שטיינמץ: זאת תוכנית חמש-שנתית.

דוד שטיינמץ: בתוכנית הזאת יש השתתפות שלנו במשרד התשתיות בגובה של מיליון וחצי שקלים עבור מחקר ופיתוח גנרי ואנחנו מעבירים למשרד התשתיות מיליון וחצי שקלים.

משה גפני: אנחנו מצביעים.

משה גפני: ה צ ב ע ה פנייה מספר 260 – אושרה פה אחד אני מבקש להודיע, ואני מבקש לרשום את זה, שחבר הכנסת אלכס מילר הודיע לי לפני הישיבה שהוא מבטל את כל הרביזיות שלו.

אמנון כהן: הוא גם אמר באיזה נושאים?

משה גפני: לא, לא התעניינתי.

אמנון כהן: הכל מכל וכל.

משה גפני: מה שאתה, ציון פיניאן ואני הצבענו בעד.

משה גפני: אלה רק רביזיות שלו.

משה גפני: אם הוא מסיר את הרביזיה, אני לא חוזר לדון למה הצבענו בעד.

ציון פיניאן: הערה.

ציון פיניאן: גם חבר הכנסת אמנון כהן וגם אני – מחר ה-4 בנובמבר – אם לא יפתרו את הבעיה של המתנ"סים, נצטרך לפעול בוועדת הכספים.

אמנון כהן: מרכז הקואליציה בוועדת הכספים ויושב-ראש ועדת הכספים מחליטים.

משה גפני: בסדר.

משה גפני: אני אומר להם את זה.

ציון פיניאן: ה-4 בחודש היה התאריך האחרון.

אמנון כהן: למעט דברים שאנחנו חושבים שהם חשובים לנו, לציבור.

ציון פיניאן: כל תוכנית, יש בה בסיס לשינוי.

משה גפני: הבנתי.

משה גפני: בסדר.

משה גפני: אני גם אעביר להם את המסר הזה.

משה גפני: עמוד 33, פנייה מספר 270 – משרד התעשייה, המסחר והתעסוקה

דוד שטיינמץ: מדובר כאן בשינויים פנימיים בתפקוד המשרד כאשר אנחנו מעבירים לעידוד סחר חוץ מאה אלף שקלים, לשירותי המחשוב שלנו.

משה גפני: זה בתוך המשרד?

דוד שטיינמץ: כן.

דוד שטיינמץ: בתוך המשרד.

משה גפני: אנחנו מצביעים.

משה גפני: ה צ ב ע ה פנייה מספר 270 – אושרה פה אחד פנייה מספר 271 – משרד התעשייה, המסחר והתעסוקה

דוד שטיינמץ: מדובר בהחלטת ממשלה לפיה יש תקצוב במענקים למפוני גוש קטיף על פי החלטה מספר 604 מיום ה-19 בספטמבר 2009, תקצוב של 4.5 מיליון שקלים.

משה גפני: אתה קורא מתוך הכתב או שאתה זוכר את מספרי החלטות הממשלה בעל פה?

דוד שטיינמץ: קודם כל, אני קורא וגם יש לי את ההחלטה.

משה גפני: אנחנו מצביעים.

משה גפני: ה צ ב ע ה פנייה מספר 271 – אושרה פה אחד פנייה מספר 276 – משרד התעשייה, המסחר והתעסוקה

דוד שטיינמץ: מדובר בשינויים פנימיים.

משה גפני: צריך לעשות הרבה שינויים פנימיים ולא רק בתקציב.

משה גפני: מה אתה מסביר כאן?

דוד שטיינמץ: כאן יש לנו שינויים פנימיים.

דוד שטיינמץ: לקראת סוף שנה אנחנו לוקחים למשל ממחקר ופיתוח בינלאומי, שאנחנו מתקצבים אותו ושער הדולר משתנה כך שלפעמים נוצרים שם עודפים, ומעבירים אותו לקרן המחקר והפיתוח הראשית על מנת שדרכה נוכל לתת יותר ולעזור למפעלים.

משה גפני: העזרה למפעלים ניתנת לפי קריטריונים?

דוד שטיינמץ: אני מאמין שכן.

משה גפני: אני מאמין בקדוש ברוך הוא.

משה גפני: השאלה אם אתה יודע שזה הולך על פי קריטריונים.

דוד שטיינמץ: זה הולך על פי קריטריונים מסוימים.

משה גפני: בכמה כסף מדובר?

דוד שטיינמץ: ב-13 מיליון שקלים.

דוד שטיינמץ: כאמור, אלה שינויים פנימיים.

משה גפני: תשאל את המדען הראשי אם הכל באמת על פי קריטריונים.

דוד שטיינמץ: כבוד היושב-ראש, אם אתה רוצה, אני יכול להביא לכאן את סגנית המדען הראשי.

משה גפני: לא.

משה גפני: לא ביקשתי את זה.

משה גפני: אני מרוצה שאתה בא לכאן ולא זאת הבעיה.

משה גפני: אני שואל אם אתה יכול לשאול את המדען הראשי אם הסיוע למפעלים ניתן על פי קריטריונים.

משה גפני: תאמר לו ששאלתי.

דוד שטיינמץ: אני אשאל אותו.

משה גפני: בסדר.

משה גפני: תודה.

משה גפני: אנחנו מצביעים.

אמנון כהן: שגם יענה לו.

משה גפני: לא, אני לא צריך שהוא יענה לו.

משה גפני: אני סומך עליו.

משה גפני: תגיד לי רק מה הוא אמר.

משה גפני: תודה רבה.

משה גפני: אנחנו מצביעים.

משה גפני: ה צ ב ע ה פנייה מספר 276 – אושרה פה אחד פנייה מספר 281 – משרד התעשייה, המסחר והתעסוקה

דוד שטיינמץ: מדובר כאן על אזורי פיתוח, הפשרת אזורי תעשייה באזורי פיתוח.

דוד שטיינמץ: יש לנו בתקציב עתודות וגם יש לנו בתקציב הכנסות.

דוד שטיינמץ: אנחנו מפזרים עכשיו גם את העתודה וגם הכנסה שתמיד יוצאים לנו לקראת סוף השנה להפשרת אזורי תעשייה.

משה גפני: אנחנו מצביעים.

משה גפני: ה צ ב ע ה פנייה מספר 281 – אושרה פה אחד אני מבקש להעיר ולומר שיש לי טענות למשרד התעשייה.

אמנון כהן: לא אליך.

משה גפני: בדיוק.

דוד שטיינמץ: אני יודע שזה לא אישי.

משה גפני: באמת לא אישי.

משה גפני: אתה יכול לומר במשרד - ואני מבקש שזה גם יהיה רשום בפרוטוקול – שבזכותך הפניות עוברות וזה לא השר והמנכ"ל.

משה גפני: השר והמנכ"ל, כוונותיהם טובות אבל הביצוע לוקה בחסר ממש וזה אמור לגבי כמה אגפים במשרד.

משה גפני: אני לא אוהב את זה, אבל בסדר.

דוד שטיינמץ: למסור את המסר הזה?

משה גפני: כן.

דוד שטיינמץ: למנכ"ל.

משה גפני: כן.

אמנון כהן: ולהביא לנו תשובה.

משה גפני: כן.

משה גפני: תביא לי גם תשובה מהמדען הראשי.

משה גפני: יש שם כמה אגפים ואני לא מבין איך זה מתנהל.

משה גפני: יש מדיניות של השר, מדיניות של המנכ"ל, וזה מתנהל בצורה אחרת.

דוד שטיינמץ: אתה רוצה שאני אשלח לך את הקריטריונים?

משה גפני: לא, אני לא צריך שתשלח לי.

משה גפני: רק תברר אם יש קריטריונים ואם בעקבות זה שמעבירים, אם נותנים למפעלים כדי לעודד אותם.

משה גפני: יש עוד פניות שמישהו נמצא כאן ולא דנו בהן?

אורי גבע: עמוד 9, פנייה מספר 249.

אמנון כהן: עברנו על זה, אבל הרפרנט לא היה.

משה גפני: אתה היית כאשר הקראתי את המספר?

אורי גבע: אני חושב שכן, אבל התבלבלתי במספר.

משה גפני: אני גם אמרתי שאם מישהו מגיע, אני אחזור, אבל אם היית כאן, אז בוודאי שנדון בפנייה.

משה גפני: אני לא אוהב את סוג הפניות האלה ואתה תצטרך להסביר את זה.

משה גפני: אני לא מצליח להבין כי לא למדתי כלכלה באוניברסיטה, אבל מכניסים לכאן את הנהלת בתי המשפט, את פרוייקט משרד התעשייה – ואני אוהב את המשרד – פרוייקט עם משרד התחבורה, פרוייקט עם משרד הרווחה.

משה גפני: זה גורם לי בלבול ואני מבקש שתסביר.

משה גפני: אתם למדתם כלכלה, אז אתם יודעים מה אתם עושים.

אורי גבע: זאת לא כלכלה.

אמנון כהן: כלכלה פר-אקסלנס.

אורי גבע: זאת תוכנית ההאצה לשנים 2009-2010, 50 מיליון שקלים.

משה גפני: קיבלנו בשבוע שעבר את התוכנית?

אורי גבע: אני לא יודע.

משה גפני: לא, אני מצטער.

טמיר כהן: ביקשנו ולא קיבלנו.

משה גפני: אני מצטער.

משה גפני: אני ביקשתי בשבוע שעבר.

משה גפני: ביקשתי לדעת מהי תוכנית ההאצה במשרדי הממשלה.

משה גפני: הפנייה הזאת הייתה כבר.

אורי גבע: יש לי כאן פירוט שניתן לי לגבי הסכום שהושקע בכל משרד במסגרת התוכנית.

משה גפני: אבל אני ביקשתי בשבוע שעבר וחברי הוועדה ביקשו.

משה גפני: מדובר בתוכנית האצה ואני רוצה לדעת למשל מתי המשרד להגנת הסביבה ייכנס לתוכנית ההאצה.

משה גפני: אני למשל ירוק, ואני רוצה שהמשרד להגנת הסביבה יקודם.

משה גפני: ביקשתי תוכנית.

משה גפני: למה אנחנו לא יכולים לקבל תוכנית?

אורי גבע: אני אבקש אותה.

משה גפני: תביא את התוכנית.

משה גפני: בסדר.

דוד שטיינמץ: היושב-ראש, לפחות לגבי הפרוייקט שלנו אני יכול להסביר.

משה גפני: לא.

משה גפני: זה שאני מתייחס למשרד התעשייה כמו אל כל המשרדים, זה בזכותך.

משה גפני: פריבילגיה שרק משרד התעשייה יהיה, לא.

משה גפני: אני ביקשתי בשבוע שעבר או לפני שבועיים לקבל את התוכנית מדובר בתוכנית האצה ואני רוצה לדעת מה סדר הדברים.

משה גפני: אני רוצה לדעת מתי במשרד פלוני תהיה תוכנית האצה, מתי במשרד אלמוני תהיה התוכנית, מי המשרדים המועדפים וכולי.

משה גפני: לפחות שיהיה משהו שיראו שאנחנו מפקחים עליכם כי כך אנחנו בכלל לא מפקחים על כלום.

משה גפני: כך אומרים עלינו בעיתונים.

אורי גבע: אני אביא לך את התוכנית.

אמנון כהן: שלח לכל חברי הוועדה.

אמנון כהן: שלח במייל.

משה גפני: אתה איש נחמד ואני רוצה לאשר את הפנייה, אבל אני לא יכול לעשות צחוק מהוועדה.

משה גפני: יש עוד פניות?

משה גפני: אין.

משה גפני: תודה רבה.

משה גפני: הישיבה נעולה.